 යටත් විජිතයක් බවට පත් වූ අතර එහි අගනුවර ග්‍රෑන්ඩ්-බසාම් වන අතර කපිතාන් බිංගර් ආණ්ඩුකාරවරයා ලෙස පත් කරන ලදී.[44] 1892 දී ලයිබීරියාව සමඟ සහ 1893 දී බ්‍රිතාන්‍යය සමඟ ගිවිසුම් මගින් යටත් විජිතයේ නැගෙනහිර සහ බටහිර මායිම් තීරණය කරන ලදී, නමුත් 1947 වන තෙක් උතුරු මායිම ස්ථීර කර නොතිබුනේ ප්‍රංශ රජය විසින් ඉහල වෝල්ටා (වර්තමාන බුර්කිනා ෆාසෝ) සහ ප්‍රංශ සුඩානය (වර්තමාන මාලි) යන ප්‍රදේශ ආර්ථික හා පරිපාලනමය හේතූන් මත අයිවරි කෝස්ට් වෙත අනුයුක්ත කිරීමට ගත් උත්සාහයන් නිසාය.[44]ප්‍රංශයේ ප්‍රධාන ඉලක්කය වූයේ අපනයන නිෂ්පාදනය උත්තේජනය කිරීමයි. කෝපි, කොකෝවා සහ පාම් තෙල් බෝග ඉක්මනින් වෙරළ තීරයේ සිටුවනු ලැබීය. යුරෝපීය පදිංචිකරුවන්ගෙන් සැලකිය යුතු ජනගහනයක් සිටින එකම බටහිර අප්‍රිකානු රට ලෙස අයිවරි කෝස්ට් කැපී පෙනුණි. බටහිර සහ මධ්‍යම අප්‍රිකාවේ වෙනත් තැන්වල, යටත් විජිතවලට සංක්‍රමණය වූ යුරෝපීයයන් බොහෝ දුරට නිලධරයන් විය. එහි ප්‍රතිඵලයක් ලෙස ප්‍රංශ පුරවැසියන් කොකෝවා, කෝපි සහ කෙසෙල් වගාවෙන් තුනෙන් එකක් හිමිකරගත් අතර දේශීය බලහත්කාර කම්කරු ක්‍රමය අනුගමනය කළහ.[තහවුරු කර නොමැත]1913 දී පමණ ප්‍රංශ බටහිර අප්‍රිකාවේ ජනපදප